recursal/SuperWikiNEXT-32B huggingface dataset:
Ikon Creative Commons bagi Share-Alike, satu variasi lambang copyleft
**Share-alike** atau **ShareAlike** ialah istilah pelesenan hak cipta, yang asalnya digunakan oleh projek Creative Commons, bagi memerikan karya atau lesen yang mewajibkan salinan atau pengubahasuaian diterbitkan di bawah syarat lesen yang sama atau seakan dengan lesen karya asli. Lesen Copyleft merupakan lesen kandungan bebas atau perisian bebas dengan syarat share-alike.

Dua lesen (yang disokong buat masa ini) Creative Commons mempunyai syarat ShareAlike: *Creative Commons Attribution-ShareAlike* (sebuah lesen copyleft, kandungan bebas) dan *Creative Commons Attribution-NonCommercial-ShareAlike* (lesen tuan punya).

Copyleft
--------

Rencana utama: Copyleft
Lesen **Copyleft** atau libre merupakan kelompok terbesar lesen-lesen share-alike. Kelompok ini termasuk kedua-dua lesen kandungan bebas seperti *Creative Commons Attribution-ShareAlike* dan lesen-lesen perisian bebas seperti Lesen Awam Am GNU (GNU General Public License, GPL'). Lesen-lesen ini pernah dicemuh sebagai lesen virus, kerana kemasukan bahan copyleft dalam karya yang lebih besar lazimnya memerlukan karya besar tersebut juga dilesenkan di bawah copyleft. Istilah **lesen salingan** pernah digunakan bagi memerikan copyleft, tetapi juga digunakan bagi lesen 'tak-libre' (lihat lesen sumber kongsi).

Kandungan bebas dan lesen perisian tanpa syarat yang diperlukan share-alike digelar lesen 'permisif' atau *copyfree*.

Creative Commons
----------------

Sama juga dengan kesemua enam lesen dalam kelompok mutakhir Creative Commons, CC Attribution-ShareAlike and CC Attribution-NonCommercial-ShareAlike memerlukan 'atribusi'. Mengikut Creative Commons, manfaat lesen ini ialah pengguna pada masa mendatang tidak boleh menambah kekangan kepada hasil terbitan daripada karya anda; hasil kerja mereka perlu dilesenkan dalamcara yang sama.

Kendatipun CC Attribution-ShareAlike layak dikira copyleft oleh sebab ia merupakan kandungan bebas, CC Attribution-NonCommercial-ShareAlike ialah tidak bebas dan oleh itu, ia bukan copyleft.

Versi 3.0 lesen ShareAlike mengandungi fasal berkaitan keserasian, membenarkan Creative Commons mengisytihar sesebuah lesen itu serasi dengan satu daripada lesen ShareAlike, dan dengan itu membolehkan ia digunakan tanapa memerlukan lesen yang sama bagi kerja-kerja terbitan.

Rujukan
-------

1. ↑  "Glossary". Dicapai pada 2012-03-05.
2. ↑  "Share Alike". Dicapai pada 2010-12-17.
3. ↑  "NonCommercial Sharealike is not Copyleft". Diarkibkan daripada yang asal pada 2011-09-02. Dicapai pada 2012-08-30.

Lihat juga
----------

* Wikipedia's CC Attribution-ShareAlike license


Templat:Intellectual property activism
Dato’ Haji **Che Mat Bin Jusoh** dilahirkan pada 3 Oktober 1949. Beliau berasal dari Kampung Raja, Besut. Pendidikan awal beliau bermula di Sekolah Kebangsaan Kampung Raja, Besut, kemudian beliau menyambung persekolahan di peringkat menengah di Sekolah Menengah Tengku Mahmud dan Sekolah Menengah Alam Shah, Kuala Lumpur. Seterusnya, beliau meneruskan pengajian di Universiti Malaya dan memperolehi B.A (Hons) Sejarah.
  
  

Beliau mendirikan rumahtangga bersama To’ Puan Hajjah Zainab Binti Ahmad pada tahun 1972 dan dikurniakan 6 orang cahaya mata.
  
  

Jawatan yang pernah disandang oleh beliau adalah Pegawai Khas Kepada YAB Timbalan Perdana Menteri, pegawai kepada Perdana Menteri dan beliau juga pernah menjadi Yang Dipertua Dewan Undangan Negeri Terengganu dari April 2004 sehingga 2009.
  
  

Antara jawatan beliau dalam bidang politik ialah Timbalan Ketua Bahagian Umno Kuala Terengganu, Ahli Jawatankuasa Umno Bahagian Kuala Terengganu, Pengerusi Penyelaras Dun Batu Buruk dan Ketua Cawangan Umno Kg Nibong Hilir. Beliau turut dicalonkan untuk PRU 13 iaitu calon untuk Dun Batu Burok.
  
  

Dato’ Haji Che Mat Bin pernah menerima Anugerah pingat Tokoh Belia Negeri Terengganu dan Jasa Kecemerlangan MAYC Malaysia di atas jasa beliau yang aktif menggerakkan aktiviti bersama golongan belia. Beliau kini memegang jawatan sebagai Presiden Persatuan Bola Sepak Negeri Terengganu (PBSNT).

Lihat juga
----------

* Terengganu FA

Rujukan
-------

Pautan luar
-----------

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Panggung Opera di Paris, salon besar Palais Garnier 
**Lobi** (Jawi: **لوبي**) ialah ruang di dalam bangunan yang digunakan untuk masuk dari luar. Kadang-kadang disebut sebagai **ruang serambi**, **ruang** **legar** atau **dewan masuk**, ia sering merupakan ruang bilik yang besar, atau kompleks bilik (di teater, panggung opera, dewan konsert, bilik pameran, panggung wayang, dll.) bersebelahan dengan auditorium. Ia kawasan rehat yang tenang untuk penonton dan tempat acara, terutama yang digunakan sebelum persembahan dan semasa selingan tetapi juga sebagai tempat keraian selepas pertunjukan. 

Sejak pertengahan 1980-an, terdapat trend yang semakin meningkat untuk menganggap lobi sebagai lebih daripada sekadar laluan dari pintu ke lif tetapi sebaliknya sebagai ruang sosial dan tempat perdagangan. Sesetengah kajian telah dilakukan untuk membangunkan skala untuk mengukur persekitaran lobi bagi meningkatkan reka bentuk lobi hotel. Banyak bangunan pejabat, hotel dan bangunan pencakar langit berhabisan untuk menghiasi lobi mereka bagi mewujudkan kesan yang tepat dan memaparkan imej mereka.

Bangunan pencakar langit yang sangat tinggi sering boleh mempunyai satu atau lebih lobi atau apa yang dikenali sebagai lobi langit, iaitu tingkat perantaraan di mana orang boleh berpindah dari lif ekspres yang berhenti hanya di lobi langit ke lif tempatan yang berhenti di setiap aras dalam segmen bangunan.

Lihat juga
----------

* Atrium
* Pintu
* Laluan masuk

Rujukan
-------

1. ↑  Lobbies Coming Back Into Their Own - New York Times
2. ↑  Office lobbies become new battleground in landlords' fight to boost | Long Island Business News | Find Articles at BNET.com
3. ↑  An atmospheric scale for the evaluation of hotel lobbies
4. ↑  USATODAY.com - Hotels hope visitors check out livelier, upgraded lobby
5. ↑  Lobbying for space: renovated and revived office building lobbies seek to make the segue from garages and the street inviting to office workers and pedestrians alike - Style - Brief Article | Los Angeles Business Journal | Find Articles at BNET.com
6. ↑  A Building Lobby, "Way of Design, Book One" Error in Webarchive template: Empty url.

Pautan luar
-----------

* Takrifan kamus *foyer* di Wikikamus
* Kategori berkenaan Lobi (ruang) di Wikimedia Commons
Perbandingan jenis kata *masculino* dan *femenino* dalam bahasa Sepanyol.
**Jenis atau gender** dalam konteks bidang linguistik bermaksud bentuk spesifik dari sistem membahagikan kata nama membentuk aturan sejalan dengan aspek bahasa lainnya, seperti kata sifat, kata sandang, kata ganti atau kata kerja.

Sistem tersebut dipakai dalam sekitar seperempat bahasa di dunia termasuk bahasa-bahasa Semitik (termasuk bahasa Arab dan bahasa Ibrani) dan bahasa-bahasa Romawi (termasuk bahasa Perancis, bahasa Sepanyol dan bahasa Itali).

Contoh
------

### Bahasa Arab

Sesepatah kata nama diberikan "jenis kalimat"-nya (Arab: جِنْس الكَلِمَة, rumi: *jins al-kalimah*code: ar is deprecated ) kepada jenis "muzakkar" (مُذَکَّرْ‎code: ar is deprecated  *mudzakkar* daripada ذَکَّرَ‎code: ar is deprecated  *dzakkara* "menjadikan maskulin [lelaki]") atau "muanas" (مُؤَنَّث‎code: ar is deprecated  *mu'annath* daripada أَنَّثَ‎code: ar is deprecated  *annatha* "dijadikan perempuan"). Kata yang jenis muanas mempunyai hujung ta marbutah (ة‎code: ar is deprecated ; sebutan [t] terubah kepada [h] selepas sebut mati) kecuali kata nama khas tertentu seperti nama orang (contohnya: أسامةcode: ar is deprecated  `Usāmah) atau gelaran (contoh: خليفةcode: ar is deprecated  *khalīfah*).

### Bahasa Itali

Kata nama "lelaki" (*maschile*) yang mufrad berhujung *-o* manakala bentuk jamaknya berhujung *-i*:

> 
> *ragazz*o "anak lelaki", *ragazz*i "anak-anak lelaki"
> 
> 
> 

Kata nama "perempuan" (*femminile*) yang mufrad berhujung *-a* manakala bentuk jamaknya berhujung *-e*:

> 
> *ragazz*a "anak perempuan", *ragazz*e "anak-anak perempuan"
> 
> 
>

Rujukan
-------

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 150. ISBN 967-65-7321-3.
2. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005), m/s. 16

|  |  |
| --- | --- |
| Ikon tunas | Rencana linguistik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Sirrun*** ialah sebuah siri drama televisyen Malaysia 2012 arahan Michael Ang, dibintangi oleh barisan pelakon ensembel terdiri daripada Zarina Zainoordin, Anzalna Nasir, Beto Kusyairy, Hairul Azreen, Amar Asyraf, Kathy Azean, Zaidi Omar dan Fazlina Ahmad Daud. Siri ini memulakan tayangan perdana di slot Ratu TV9 dari 7 Ogos 2012 hingga 24 September 2012.

Siri ini boleh didapati melalui penstriman dalam talian di saluran YouTube rasmi TV9.

Sinopsis
--------

Kisah bermula dengan persahabatan dua insan iaitu Laila (Zarina) dan Surina (Anzalna) sejak umur mereka 5 tahun lagi. Mereka berkawan baik walaupun mempunyai perwatakan yang amat berbeza. Surina seorang yang sungguh cantik dan lemah-lembut. Ketika dia kecil, ibu bapanya tidak membenarkan dia bermain di luar kerana sakit asmanya yang teruk. Kawannya ketika itu hanyalah Laila seorang sahaja. Dia juga begitu rajin belajar di sekolah dan mendapat keputusan cemerlang dalam setiap peperiksaan.

Hidup Laila pula menjadi amat sukar apabila bapanya, seorang tabligh yang jarang berada di rumah, membuat keputusan untuk berkahwin buat kali ketiga. Laila marah terhadap bapanya dan juga kepada ibunya kerana merelakan perkara ini berlaku. Laila menjadi tidak terurus dan terpaksa berhenti sekolah ketika umurnya 16 tahun untuk menyara ibu dan adik-beradiknya.

Setelah berhenti dari sekolah, Laila berkerja sebagai seorang guru di sebuah Tadika Islam. Di sana, dia telah bertemu dengan Khalid (Hairul Azreen) dan telah jatuh cinta pandang pertama. Laila memperkenalkan Khalid dengan rakan baiknya, telah menjadi marah dan cemburu apabila Khalid jatuh cinta dengan Surina pula. Kerana Khalid, Laila dan Surina bergaduh dan tidak bertegur sapa.

Sepuluh tahun telah berlalu dan Surina kini seorang peguam Syariah berjaya dan isteri kepada seorang jurutera bernama Zaid (Beto Kusyairy). Walaupun berjaya di dalam hidupnya, namun Surina tetap sedih kerana masih belum dikurniakan seorang anak. Pelbagai cara telah mereka lakukan namun semuanya tidak pernah berjaya. Pada suatu hari, Zaid telah bertemu dengan Laila di Kerteh atas urusan kerja dan dengan tidak disangka, mereka pula telah jatuh cinta! Zaid telah pun memberitahu Laila bahawa dia telah berkahwin tetapi kerana beranggapan cinta itu buta, mereka telah berkahwin tanpa Laila mengetahui siapa isteri Zaid yang sebenarnya.

Kisah seakan-akan sama yang berlaku sepuluh tahun lalu kini berulang kembali. Kebahagiaan Laila dan Surina kini berada di tangan seorang lelaki. Apakah nasib dua insan yang pernah bergelar rakan baik ini?

Pelakon
-------

* Zarina Zainoordin
* Anzalna Nasir
* Beto Kusyairy
* Hairul Azreen
* Amar Asyraf
* Kathy Azean
* Zaidi Omar
* Fazlina Ahmad Daud

Rujukan
-------

1. ↑  "Drama terbaru TV9, Sirrun bakal disiarkan 7 Ogos ini, setiap Isnin dan Selasa, jam 8.30 malam". Sinar Harian. 3 Ogos 2012. Dicapai pada 1 Julai 2013 – melalui Facebook.
2. ↑  Budiey (30 September 2012). "Episod akhir drama Sirrun TV9". Sensasi Selebriti. Dicapai pada 1 Julai 2013.
3. ↑  *Sirrun (2012): Episod Penuh*. *YouTube*. TV9. Dicapai pada 10 Oktober 2018.
**Shh...Dia Datang** merupakan sebuah filem Melayu yang dijangka ditayangkan di Malaysia pada 2012 diarahkan oleh Saiful Apek. Filem Shh...Dia Datang diterbitkan dalam bentuk filem warna. 

Filem Shh...Dia Datang telah memulakan penggambaran sejak Filem ini memulakan penggambaran sejak tahun 2008. Ia menampilkan Saiful Apek, Aaron Aziz, Zami Ismail dan ramai lagi. Sehingga 2016 ia masih belum dapat ditayangkan dan beberapa pelakonnya telahpun meninggal dunia, termasuk Ahmad Busu, Zami Ismail, Din Beramboi, Bob Kuman dan Shukery Hashim.

Sinopsis
--------

Shhh...Dia Datang mengisahkan dua pemuda iaitu Edd (lakonan Aaron Aziz) dan Enol (Saiful Apek) yang bercita-cita untuk menceburi bidang hiburan dan menjadi orang filem.

Bagaimanapun, mereka menghadapi pelbagai dugaan untuk mengecapi impian mereka itu. Malah kehidupan mereka menjadi lebih huru hara selepas mengenali Datin Kat.

Pelakon
-------

* Saiful Apek sebagai Enol
* Aaron Aziz sebagai Edd
* Ahmad Busu
* Zami Ismail
* Jalaluddin Hassan
* Din Beramboi sebagai Pelanggan Gerai 1
* Bob Kuman
* Shukery Hashim
* Kuna Muzani
* Imuda
* Accapan
* Airis Yasmin
* Avaa Vanja sebagai Lia
* Nabil Ahmad
* Along Cham
* Azwan Ali
* Amy Mastura
* Jalil Hamid sebagai Pengarah Filem

Lihat juga
----------

Rujukan
-------

1. ↑  Saiful Apek harap filem arahannya ditayangkan selepas 8 tahun.
2. ↑  Belum tayang sudah ada sekuel

Pautan luar
-----------

*
**Masjid Al-Rahman** (Jawi: ‏مسجد الرحمن‎code: ms is deprecated ‎) ialah sebuah masjid di Kuala Lumpur, Malaysia. Masjid tersebut terletak di Universiti Malaya di Jalan Pantai Baharu dan dinamakan sempena nama Allah yang pertama dan juga menghargai Perdana Menteri Malaysia yang pertama, Tunku Abdul Rahman Putra Al-Haj. Kini, masjid itu diuruskan bersama Universiti Malaya dan Jabatan Agama Islam Wilayah Persekutuan (JAWI).

Sejarah
-------

Batu asas masjid itu telah diletakkan oleh Perdana Menteri Malaysia yang pertama, Almarhum Tunku Abdul Rahman Putra Al-Haj pada 6 November 1962. Pembinaan masjid ini mengambil masa kira-kira setahun untuk disiapkan dengan jumlah perbelanjaan kira-kira RM 400,000 (jumlah besar pada ketika itu).

Pada 23 Ogos 1963, masjid ini dibuka secara rasmi olehYang di-Pertuan Agong yang ketiga, Almarhum Tuanku Syed Putra Jamalullail.

Pada 2010, masjid itu mula menganjurkan program metadon yang digabungkan dengan solat hajat untuk merawat penagih dadah. Metadon diedarkan melalui ahli farmasi oleh Kementerian Kesihatan, manakala doktor dari Universiti Malaya menyelia pesakit. Sisi rohani rawatan dianggap membantu mencegah kambuh.

Lihat juga
----------

* Islam di Malaysia

Rujukan
-------

1. ↑  Gooch, Liz (29 March 2012). "Malaysian Mosque Is Also a Methadone Clinic". *The New York Times*.

3°07′06.9″N 101°39′45.8″E﻿ / ﻿3.118583°N 101.662722°E﻿ / 3.118583; 101.662722
Upacara magavau di sambutan Pesta Kaamatan 2014
**Magavau** atau **maga'au** merupakan upacara meraikan semangat padi yang diadakan sekali setahun pada perayaan Tadau Kaamatan. Pada hari Kaamatan, pengamal adat tradisional wanita yang dikenali sebagai Bobohizan atau Bobolian akan melakukan Magavau. Mereka akan bergerak dalam satu barisan dan membaca jampi serapah dan kadang-kala sehingga tidak sedarkan diri. Dikatakan ketika dirasuk, mereka tidak akan dapat dicederakan oleh benda tajam dan mampu melakukan pekara-pekara yang luar biasa seperti bergerak dengan kelajuan luar biasa.

Unsur-unsur penyatuan antara budaya tradisional dengan agama Kristian wujud dalam upacara ini. Satu upacara Misa Kudus kesyukuran akan diadakan khas untuk pesta menuai. Sebagai simbol menghormati adat seseorang akan membawa tujuh tangkai padi tuaian pulang ke rumah setelah semua hasil padi dimasukkan ke dalam ketawai atau tongkob. Tujuh tangkai padi itu yang menjadi lambang kepada Bambarayon (semangat padi) kemudiannya akan ditunjukkan kepada pengamal adat tradisional untuk diberkati. Upacara ini disertai dengan beberapa upacara lain seperti memukul gong tarian dan upacara lain berasaskan budayaa tradisional.

Etimologi
---------

Magavau ialah perkataan bahasa Kadazan yang bermaksud mengembalikan yang sesat dengan apa-apa cara jua. Upacara Magavau merujuk kepada tugas paderi Kadazandusun mencari dan membawa pulang Bambaazon yang sesat dan berkeliaran pada tahun itu.

Lihat juga
----------

* Tadau Kaamatan

Rujukan
-------

1. ↑  Sintang, Suraya. "Penganutan Agama Islam dan Kristian di kalangan Masyarakat Kadazandusun di Sabah": 76. Dicapai pada 30 Mac 2018. Cite journal requires `|journal=` (bantuan)
2. ↑  *Buku Cenderamata Tadau Tagazo Kaamatan*. 1999. m/s. 7.
3. ↑  "The Kaamatan Festival" [Pesta Kaamatan]. *Keuskupan Agung Kota Kinabalu* (dalam bahasa Inggeris). Diarkibkan daripada yang asal pada 2018-03-31. Dicapai pada 30 Mac 2018.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Magavau*** |

* Upacara magavau
**Ikan Tapah** ialah satu spesies ikan duri air tawar dalam famili Siluridae yang terdapat di bahagian selatan Asia dari Pakistan ke Vietnam, Malaysia, dan Indonesia. Ikan ini juga dilaporkan terdapat di Afghanistan. Bandar Tapah di Perak, Malaysia, dinamai sempena ikan ini.

Taburan dan biologi
-------------------

Ikan Tapah hidup di sungai dan tasik yang besar, dengan dasar sungai yang berlumpur dan air yang mengalir dengan perlahan. Ikan ini amat lembap dan biasa menyembunyikan diri di dalam lubang-lubang yang terdapat di tebing sungai dan terusan atau mengekalkan diri di dasar sungai untuk mencari makanan. 

Ikan Tapah adalah pemangsa yang kuat makan. Makanan untuk ikan dewasa termasuk ikan yang lebih kecil, krustasia, dan moluska, manakala anak ikan biasanya makan serangga. Oleh itu, ikan ini adalah ikan perosak, khususnya terhadap ikan-ikan lain yang lebih bernilai.

Ikan Tapah membiak pada musim panas sebelum musim hujan. Oleh itu, banyak ikan duri ini boleh ditemukan pada musim panas.

Morfologi
---------

Badan Ikan Tapah panjang dan amat padat. Ikan ini boleh membesar sehingga 2.4 meter (8 kaki) panjang. Kepalanya lebar, dengan mulut yang besar dan melekuk. Sudut-sudut mulutnya menjangkau ke belakang matanya. Gigi ikan ini amat tajam dan boleh menggigit manusia. Matanya kecil sahaja, dengan tepi di sekelilingnya. Ikan Tapah mempunyai dua pasang duri, dengan sirip dorsal yang kecil dan sirip belakang yang amat panjang.

Rujukan budaya
--------------

Menurut beberapa cerita rakyat di Malaysia, keturunan seseorang yang dipanggil Tok Kaduk tidak boleh makan dan menyentuh ikan kerana legenda itu mengatakan bahwa lama dahulu Tok Kaduk menangkap Tapah ini dan ketika ia memotong perutnya, ada emas di dalam ikan sehingga Tok Kaduk mengambil emas dan menjahit ikan itu dan melepaskannya kembali ke sungai. Dari masa itu, jika keturunannya berhubung dengan ikan, kulit mereka menjadi merah dan gatal sehingga mereka pergi ke Kg Tua, Lambor Kanan berhampiran Bota di Daerah Tengah Perak, Malaysia untuk mencari ubat. Perubatan adalah baki emas dari ikan yang telah disimpan untuk membuat ubat untuk penyakit ini. Ada yang mengatakan bahawa emas perlu direndam di dalam air dan perlu dimakan oleh pesakit dan mencuci kawasan yang gatal. Cerita-cerita lain telah mengatakan bahawa Sareng akan memakan bangkai manusia yang telah dikebumikan di dalam air, dan ia akan membawa jiwa manusia kepada tuhan-tuhan.

  

Pekan Tapah di Malaysia dan ribut tropika yang berbeza yang dinamakan Tapah telah dinamakan sempena ikan ini (atau yang bernama Wallagonia leerii).

Rujukan
-------

* Froese, Rainer; Pauly, Daniel (2006). "*Wallago attu*" di FishBase. versi Mac 2006.
* "Wallago attu". Integrated Taxonomic Information System. Dicapai pada 6 Jun. Check date values in: `|accessdate=` (bantuan)

1. ↑   (in malay)
|  |
| --- |
|  |
|   **Kandungan rencana ini berkait dengan makanan.** |

**Pengat ubi kayu** atau juga dikenali sebagai *sira ubi* merujuk kepada jenis masakan berkuah manis ("jenis pengat") yang menggunakan ubi kayu sebagai bahan utama yang dimasak. Pengat ubi merupakan sejenis hidangan yang popular di Malaysia, terutama di Pantai Timur iaitu di Kelantan dan Terengganu. Pengat ubi merupakan ubi kayu yang direbus dan disira dalam kuah pekat yang lemak manis.

Asal
----

Tiada maklumat mengenai asalnya.

Nama
----

Nama pengat ubi kayu datangnya dari bahan utama bagi menghasilkan pengat itu, iaitu ubi kayu. Kuih ini juga dikenali sebagai sira ubi.

Penyebaran
----------

Pengat ubi kayu biasanya agak tahan lama kerana kuahnya yang manis bertindak sebagai bahan pengawet, tetapi kerana kuahnya yang manis itu juga ia menarik perhatian banyak serangga seperti semut dan lipas. Pengat ubi kayu tahan lebih lama jika disimpan dalam peti sejuk. Ia agak jarang untuk dihasilkan bagi jualan harian, tetapi biasanya dihasilkan hanya untuk makan sendiri.

Dalam budaya popular
--------------------

Pengat ubi kayu biasanya dihasilkan sebagai hidangan makan petang. Ia boleh dihasilkan dengan pelbagai bahan seperti sedikit telor dan kuahnya yang manis menambah rasa sedap. Pengat ubi kayu biasanya agak sukar untuk dihidangkan kerana ia berkuah yang melekit dan manis, yang akan menarik perhatian serangga seperti semut dan lipas. Oleh itu pengat ubi kayu biasanya jarang dihidangkan sebagai hidangan pejabat, contohnya semasa mesyuarat.

Lihat juga
----------

Antara jenis-jenis pengat yang lain adalah:-

* Pengat labu
* Pengat nangka
* Pengat pisang

Rujukan
-------

Pautan luar
-----------

*
Dalam bidang astronomi, sebuah **bulan atau satelit dalam** ialah satelit semula jadi yang mengikut orbit inklinasi rendah searah di arah dalam satelit-satelit atau bulan-bulan besar planet induk. Difikirkan bulan-bulan ini terbentuk *in situ* pada waktu yang sama terbentuknya planet asal. Bulan-bulan Neptun berlainan oleh sebab berkemungkinan besar bulan-bulan ini merupakan pengumpulan semula serpihan-serpihan jisim-jisim asal, yang terganggu semasa tawanan bulan besar, Triton. /> Satelit dalam dpat dibezakan daripada satelit biasa kerana kedekatan pada planet induk, tempoh orbit yang pendek (lazimnya kurang daripada sehari), jisim yang rendah, saiz yang kecil, dan bentuk yang tidak nalar.

Rujukan
-------

1. ↑  
doi: 10.1016/0019-1035(92)90155-Z   
Petikan ini akan disiapkan secara automatik dalam beberapa minit. Anda boleh memotong barisan atau mengembangkannya sendiri

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Che Mat Isa bin Che Dir** merupakan seorang ahli politik Parti Amanah Negara di Malaysia. Beliau dilahirkan pada 18 Ogos 1952 di Kota Bharu dan membesar di Kg. Badang, Kelantan. Saat ini, beliau memegang jawatan penting dalam Parti Amanah Negara di Kelantan sebagai Naib Pengerusi 3 AMANAH Kelantan dan Pengerusi Kanun AMANAH Kelantan. Sebelum ini, beliau juga pernah menjadi Pengerusi Jawatankuasa Dun Pasir Tumboh.

Pendidikan
----------

Che Mat Isa bin Che Dir memiliki latar belakang pendidikan yang cemerlang dan mencakup berbagai bidang. Beliau meraih gelar LLB Hons. dari Universiti Teknologi MARA (UiTM) dan juga memiliki Diploma dalam Syariah Law and Legal Practice dari Universiti Islam Antarabangsa (UIA). Selain itu, beliau juga memperoleh gelar MSc dari UiTM dan Sarjana Sastera (B.A. Hons.) dengan spesialisasi Hubungan Antarabangsa. Selain itu, beliau juga mengikuti kursus di City & Guilds of Indon Institute dalam bidang kejuruteraan elektrik dan memiliki Advanced Diploma dalam Pengurusan Perniagaan.

Kerjaya
-------

Sebelum terlibat dalam politik, Che Mat Isa bin Che Dir pernah menjabat sebagai Pengurus Besar Korporat di Tenaga Nasional Berhad (TNB). Setelah itu, beliau adalah seorang peguam dan menjalankan praktik perundangan sendiri di firma CM ISA & CU. Beliau juga memiliki pengalaman sebagai seorang usahawan yang berjaya.

Penglibatan politik
-------------------

Che Mat Isa bin Che Dir terlibat dalam politik sejak awal penubuhan Parti Amanah Negara di Kelantan. Beliau telah menunjukkan komitmen dan sumbangan dalam parti tersebut dan kini memegang jawatan Naib Pengerusi 3 Amanah Kelantan serta Pengerusi Kanun Amanah Kelantan
**Masak lemak** atau **gulai lemak** ialah sejenis masakan Melayu yang mempunyai asal-usul tradisi Nusantara dalam pembikinannya. Masak lemak ialah sinonim dengan masakan yang menggunakan santan kelapa dan jenis makanan ini merangkumi penggunaan daging dan sayuran. Walaupun, masak lemak dikaitkan dengan masakan gulai yang berkuah cair tetapi terdapat juga jenis yang berkuah pekat, bergantung kepada kepekatan dan penggunaan santan serta air dalam masakan. 

Variasi masak lemak juga terdiri daripada jenis yang pedas, tidak pedas, savori ataupun manisan. Walau bagaimanapun, masakan manisan yang berasaskan kuah santan lebih dikenali sebagai pengat atau bubur santan berbanding masak lemak. Kini, masakan ini turut mengubah daripada penggunaan santan kepada penggunaan susu terutamanya susu cair atau susu sejat atas sebab-sebab kesihatan ataupun kemudahan untuk mendapatkan barang-barang masakan.

Penggunaan atau kaedah masak lemak ini sangat lazim pada budaya yang asal-usulnya di kawasan yang banyak menggunakan pokok kepala dalam kehidupan dan pemakanan seharian seperti orang Minang, orang Jawa, orang Pantai Timur Malaysia dan mereka yang duduk berhampiran sawah serta pantai.

Variasi
-------

Antara yang terkenal dengan istilah atau kaedah masak lemak ialah gulai lemak cili api, gulai lemak tempoyak, sayur masak lemak dan lodeh.

### Masak lemak cili api

Masak lemak cili padi ialah makanan yang popular di Negeri Sembilan dan negeri-negeri yang berhampiran dengannya. Sejak zaman terdahulu, masak lemak cili padi disediakan dengan cara penyediaan tradisi. Bagi masyarakat Melayu Negeri Sembilan, masak lemak cili padi ialah sajian pilihan utama dan biasanya disesuaikan sajiannya dengan nasi putih.

Rujukan
-------

1. ↑  Din, Halimatul Muna Mohd; Yusoh, Hamidah Noor Md (2019-03-04). "INOVASI PENYEDIAAN MASAKAN TRADISIONAL MELAYU MELALUI PENGHASILAN KIUB MASAK LEMAK CILI PADI". *Journal of Hospitality and Networks* (dalam bahasa Inggeris). **1** (1): 8–12. ISSN 2637-143X.
***Suzuka*** (Jepun: 涼風) ialah sebuah siri manga Jepun hasil karya Seo Kouji. Manga ini ialah sebuah manga percintaan berpandukan-watak yang menggunakan olahraga sebagai plot sampingan. Cerita ini lebih tertumpu pada kehidupan seorang remaja, Yamato Akitsuki, yang pindah ke Tokyo untuk mengubah dirinya, dan cintanya dengan Suzuka Asahina, seorang atlet lompat tinggi berbakat yang tinggal di rumah mak cik Yamato dan sekolah yang sama.

*Suzuka* disirikan di majalah Weekly Shōnen Magazine diterbitkan oleh Kodasha. Ia telah diadaptasikan kepada siri anime 26 episod dan disiarkan di TV Tokyo di Jepun di antara 6 Julai 2005 dan 28 Desember 2005. Dua novel ringan ditulis oleh Ayuna Fujisaki berdasarkan siri manga Suzuka juga telah diterbitkan. Sebuah siri berkaitan, Kimi no Iru Machi, juga disirikan di majalah Weekly Shōnen Magazine dari 2008 hingga 2014. Sebuah sambungan bertajuk Fuuka pula disirikan di majalah yang sama sejak 2014. Sehingga tahun 2022, ***Suzuka*** telah dipastikan unutk tidak berkaitan dengan Shizuka mahupun Suzuki.
Bagi Sultan Kedah, lihat Sultan Sallehuddin.
**Sultan Sallehuddin** atau nama sebenarnya Raja Kobat, adalah Sultan Perak ke-9. Putera Sultan Mahmud Shah, baginda memerintah dari tahun 1630 sehingga tahun 1636. Semasa pemerintahan baginda, negeri Perak telah diserang penyakit taun. Oleh demikian, baginda melarikan diri ke Acheh. Semasa di Acheh, baginda diserang penyakit itu. Baginda mangkat pada tahun 1636.

Dengan mangkatnya baginda, terputuslah zuriat Sultan Perak dan keturunan Raja Melaka sebelah pihak lelaki.

|
|  |
| Didahului oleh**Sultan Mahmud Shah** | **Sultan Perak**1630-1636 | Diikuti oleh:**Sultan Mudzaffar Shah II** |

Rujukan
-------

1. ↑  "Sultan Salehuddin". *Portal Raja Kita - Perak*. Perbadanan Perpustakaan Awam Negeri Perak. 2002. Diarkibkan daripada yang asal pada 2009-11-15. Dicapai pada Julai 2012. Check date values in: `|accessdate=` (bantuan)
2. ↑  "Sultan Mudzaffar Shah II". *Sultan-Sultan Perak*. Pejabat D.Y.M.M. Sultan Perak Darul Ridzuan. 2005. Dicapai pada Julai 2012. Check date values in: `|accessdate=` (bantuan)
**Sultan Muhammad Muhayat Shah ibni Yang di-Pertuan Muda Mansur Shah** ialah Sultan Perak ke-14 yang telah memerintah mulai 1742 sehingga 1750.

Nama baginda yang sebenar ialah **Raja Bisu**, putera ketiga Yang Dipertuan Muda Raja Mansur Shah (Marhum Mangkat di Pulau Tiga). Semasa kekanda baginda, Sultan Mudzaffar Shah III, menjadi Sultan Perak, Raja Bisu ialah Yang Dipertuan Muda atau Sultan Muda bergelar "Yang Dipertuan Muda Raja Muhammad Muayat Shah". Baginda bersemayam di Pulau Tiga, apabila berlaku perselisihan faham antara Sultan Mudzaffar Shah III dan Yang Dipertuan Muda, maka kesultanan Perak berpecah dua. Peristiwa ini berlaku di sekitar tahun 1742 ketika Daeng Chelak iaitu Yamtuan Muda Riau mencampuri hal pemerintahan Negeri Perak, akan tetapi setelah Daing Chelak berangkat balik ke Riau pada tahun 1745, kedua adik beradik itu pun berdamai semula.

Sultan Muhammad Shah mangkat pada tahun 1750, dahulu daripada kekanda baginda Sultan Mudzaffar Shah III (1754). Baginda dimakamkan berhampiran makam Almarhum Sultan Mahmud Shah, Sultan Perak yang kelapan, di Pulau Tiga, dan digelarkan "Marhum Aminullah". Putera sulung Sultan Muhamad Shah, Raja Iskandar menjadi Sultan Perak yang seterusnya.

|
|  |
| Didahului oleh**Sultan Mudzaffar Shah III** | **Sultan Perak**1744-1750(selatan Perak) | Diikuti oleh:**Sultan Mudzaffar Shah III** |

Nota
----

1. 1 2 3  "14.Sultan Muhammad Shah". *Senarai Sultan Perak*. Pejabat D.Y.M.M. Sultan Perak Darul Ridzuan. Februari 2013. Diarkibkan daripada yang asal pada 2015-05-09. Dicapai pada 21 Februari 2014.
2. 1 2  "The Siak Dynasty - Genealogy - PERAK4". The Royal Ark. September 2008. Dicapai pada 21 Februari 2014.

Pautan luar
-----------

* Pejabat D.Y.M.M. Sultan Perak Darul Ridzuan - Senarai Sultan Perak Diarkibkan 2015-05-09 di Wayback Machine
Kota Kinabalu, Sabah, Malaysia: Perarakan semasa Perayaan Hari Merdeka 2013 di Likas pada 31 Ogos 2013 
**Perarakan Hari Merdeka** ialah perarakan tahunan yang diadakan setiap 31 Ogos dalam peringatan kemerdekaan Tanah Melayu. Sejak kemerdekaan, acara itu biasanya diadakan di Dataran Merdeka, Kuala Lumpur dalam peringatan ia menjadi tapak asal perarakan kemerdekaan pertama, yang diadakan pada 1 September 1957.

Terdapat juga masa di mana sambutan diadakan pada skala yang lebih kecil. Pada tahun 2009, perarakan hari kebangsaan diadakan secara kecil-kecilan di Parlimen Malaysia. Penonton telah dikurangkan kepada 4,000 kerana wabak selsema 2009 pada masa itu. Perarakan 2010 juga merupakan kali pertama Merdeka Parade akan diadakan di dalam rumah bukannya di luar, dengan perayaan 2011 yang pada awalnya dirancang untuk diadakan di arena yang lebih besar kerana kejayaan edisi tahun itu tetapi kemudiannya merancang untuk berada di Dataran Merdeka di Kuala Lumpur yang akan diadakan pada 16 September, Hari Malaysia, buat kali pertama. 

Paparan grafik manusia adalah salah satu daripada banyak ciri biasa perarakan ini, bersama-sama dengan persembahan massa oleh ahli-ahli Soka Gakkai Malaysia dan Jabatan Pendidikan Selangor, memakai warna bendera negara, membentuk paparan yang berbeza di dalam tanah, sebagai dan juga komposisi perkusi (dan kadang-kadang berperanan) berbilang kaum.

Tempat yang diadakan
--------------------

| Tahun | Tempat |
| --- | --- |
| 1957-1984 | Dataran Merdeka, Kuala Lumpur |
| 1985 | Bandar Melaka, Melaka |
| 1986-1987 | Dataran Merdeka, Kuala Lumpur |
| 1988 | Johor Bahru, Johor |
| 1989-1992 | Dataran Merdeka, Kuala Lumpur |
| 1993 | Kuching, Sarawak |
| 1994-1995 | Dataran Merdeka, Kuala Lumpur |
| 1996 | Kota Kinabalu, Sabah |
| 1997 | Dataran Merdeka, Kuala Lumpur |
| 1998 | Georgetown, Pulau Pinang |
| 1999 | Dataran Merdeka, Kuala Lumpur |
| 2000 | Shah Alam, Selangor |
| 2001-2002 | Dataran Merdeka, Kuala Lumpur |
| 2003 | Dataran Perbadanan Putrajaya, Putrajaya |
| 2004 | Kuantan, Pahang |
| 2005 | Dataran Perbadanan Putrajaya, Putrajaya |
| 2006 | Kuching, Sarawak |
| 2007-2008 | Dataran Merdeka, Kuala Lumpur |
| 2009 | Bangunan Parlimen Malaysia, Kuala Lumpur |
| 2010 | Stadium Putra Bukit Jalil, Kuala Lumpur |
| 2011 | Dataran Merdeka, Kuala Lumpur (pertama kali diadakan di Hari Malaysia) |
| 2012-2017 | Dataran Merdeka, Kuala Lumpur |
| 2018-2019 | Dataran Perbadanan Putrajaya, Putrajaya |
| 2020-2021 | Dataran Pahlawan Negara, Putrajaya |
| 2022 | Dataran Merdeka, Kuala Lumpur |
| 2023 | Dataran Perbadanan Putrajaya, Putrajaya |
| 2024 | Dataran Merdeka, Kuala Lumpur |

Lihat juga
----------

* Hari Kebangsaan Malaysia

Rujukan
-------

1. ↑  Chin, James; Harding, Andrew (2015), *50 Years of Malaysia: Federalism Revisited*, Marshall Cavendish International, m/s. 10, ISBN 978-9814561242
**Sekolah Kebangsaan Peringgit** atau nama ringkasnya *SK Peringgit*, merupakan sebuah Sekolah kebangsaan yang terletak di Km 4,Jalan Pantai Peringgit.

Pada 2009, Sekolah Kebangsaan Peringgit memiliki 397 pelajar lelaki dan 347 pelajar perempuan, menjadikan jumlah keseluruhan murid seramai 744 orang. Ia mempunyai seramai 49 orang guru.2019

Sejarah
-------

SEJARAH PENUBUHAN SEK KEB PERINGGIT MELAKA

**TAHUN 1800 >** Sekolah telah di tubuhkan (bangunan kayu).

**TAHUN 1963 >** Sekolah telah mendapat bangunan baru (mendapat blok bangunan baru 2 tingkat).

**TAHUN 1980 >** Suatu perubahan fizikal yang baru. (bangunan asal dan rumah guru dimusnahkan bagi pembinaan blok bangunan 2 tingkat).

**TAHUN 1987 >** Sekolah telah dinaikkan taraf sekolah gred B.

**TAHUN 1993 >** Sekolah menjadi 2 sesi pagi dan petang.

**JULAI 1993 >** Pembinaan blok bangunan 4 tingkat di mulakan.

**SEPTEMBER 1994 >** Penyelenggaraan bangunan sekolah oleh pihak JKR.

**17 Disember 1994 >** Penyerahan kunci oleh pihak JKR Melaka.

**21 April 1995 >** Bangunan baru telah dirasmikan oleh YB.Datuk Mohd.Zin Bin Abdul Ghani Ketua Menteri Melaka.

**TAHUN 1995 >** Sekolah telah dinaikkan taraf sekolah gred A.

Nama Sekolah Kebangsaan Peringgit adalah nama sempena nama Sir Feringgi yang tinggal di kawasan ini semasa menakluk Melaka.

Lagu sekolah
------------

Kami semua sehati

Akan hidup berbakti

Pada nusa Dan bangsa

Dan agama yang mulia

  

Di SKP tercinta 

Kami akan berusaha

Mengharumkan namanya

Lapangan apa jua

  

Pada tuhan berdoa 

Tercapai yang dipinta

Berbakti Dan berjasa

Berusaha hingga berjaya

Nama kelas
----------

Beta

Delta

Gamma

Sigma

Jenis Jenis Pengawas SK Peringgit
---------------------------------

Pengawas Sekolah

Pengawas Pustakawan

Pengawas SPBT

Alamat
------

Sekolah Kebangsaan Peringgit
Km 4,Jalan Pantai Peringgit
75400, Melaka
Melaka, Malaysia
Telefon = 06-2826693
Fax = 6062826696

Guru besar
----------

Tn. Haji Ya'acob Bin Othman
2011-2015

En. Shaari Bin Abu Bakar
2015-2016

Pn. Mastura Lim Binti Abdul Ghani 
2016- 2019

Pn. Rosna Binti Arshad 2019-2020 

EN. Nor Azman bin Hussin 2020- kini

Rujukan
-------

1. ↑  Senarai Sekolah Mengikut Kumpulan Jenis Dan Negeri

Pautan luar
-----------

* Sekolah Kebangsaan Peringgit
* Sekolah Kebangsaan Peringgit
* Facebook Sekolah Kebangsaan Peringgit
* Facebook Sekolah Kebangsaan Peringgit
**Bawang Putih Bawang Merah** ialah sebuah cerita rakyat lama dari Tanah melayu dan turut popular di beberapa kepulauan melayu lainnya. Ia mengisahkan tentang Bawang Puteh yang kehilangan ibu bapa dan terpaksa duduk di bawah jagaan ibu tirinya yang membencinya, begitu juga dengan saudara tirinya "Bawang Merah". Namun akhirnya Bawang Puteh berkahwin dengan putera raja dan hidup gembira di dalam Istana.

Dalam cerita asal bahasa Melayu, Bawang Merah merupakan prognosis (yang selalu mengalir air mata) sementara Bawang Putih (yang berbau kuat) menjadi antagonis penjahat. Bagaimanapun kini watak Bawang Putih pula ditonjolkan sebagai watak utama dengan watak Bawang Merah menjadi jahat.

Kisah ini pernah dirakamkan sebagai sebuah filem klasik Bawang Putih Bawang Merah (Filem Malaysia) lakonan Datin Umi Kalthom dan Latiffah Omar yang diterbitkan Cathay Keris Filem pada 1959. Filem klasik ini arahan Datuk S Roomai Noor telah diolah daripada novel Bawang Putih Bawang Merah karya asal Allahyarham Salleh Ghani, juga bertindak sebagai penulis skrip dan penolong pengarah filem itu. 

Dalam penulisan buku Himpunan Cerita Rakyat Malaysia, yang diselenggarakan oleh Othman Puteh dan Aripin Said, menyatakan Bawang Merah merupakan watak baik manakala Bawang Putih ialah watak antagonis. Berikut kisahnya;

Ibu Bawang Merah sudah lama meninggal dunia, lalu ayahnya berkahwin lain dan mendapat seorang adik tiri yang diberi nama Bawang Putih. Walaupun pada mulanya ibu tirinya sayang pada Bawang Merah, tetapi apabila lahirnya anak sendiri iaitu Bawang Putih, Ibu tiri mula membencinya. Bawang putih mendapat semua yang dihajati, dapat makan sedap, tidur atas tilam empuk dan memakai baju yang cantik. 

Bawang Merah hanya dapat memakan sisa, tempat tidurnya di ceruk dapur, Tiada tilam dan bantal,hanya diberi sehelai tikar mengkuang yang sudah koyak rabak.

Dalam budaya masyhur
--------------------

### Filem

* Bawang Putih Bawang Merah muncul dalam filem *Magika*, sebuah filem fantasi muzikal tahun 2010 yang menghimpunkan pelbagai watak cerita rakyat Melayu, dilakonkan oleh Sharifah Aleya (Bawang Merah) dan Sharifah Amani (Bawang Putih).

* *Puteh* - Filem animasi dari Malaysia

### Televisyen

* *Bawang Puteh Bawang Merah* - drama bersiri dari Indonesia.
* *Merah Putih* - Versi Lelaki menjadi merah dan putih dan Drama Malaysia di TV3.

  
Rujukan

1. ↑  "Bawang Putih Bawang Merah 1959". Diarkibkan daripada yang asal pada 2009-04-18. Dicapai pada 2009-06-08.
2. ↑  "KAGUM KARYA KLASIK BAWANG PUTIH BAWANG MERAH", Oleh Nor Akmar Samudin dan Mohd Nasif Badruddin, Harian Metro, 16 Disember 2006[*pautan mati kekal*]
3. ↑  Wahiduzzaman (23 September 2010). ""Magika" Bukan Filem "Gebang Kosong"". *mStar*. Dicapai pada 28 Januari 2022.
4. ↑  "Kelainan "Magika" Berjaya Pikat Hati Penonton". *mstar*. 24 September 2010. Dicapai pada 6 Mac 2023.
**Sekolah Menengah Kebangsaan Sama Gagah** atau nama ringkasnya *SMK Sama Gagah*, merupakan sebuah Sekolah menengah kebangsaan yang terletak di Permatang Pauh.

Pada 2009, Sekolah Menengah Kebangsaan Sama Gagah memiliki 251 pelajar lelaki dan 260 pelajar perempuan, menjadikan jumlah keseluruhan murid seramai 511 orang. Ia mempunyai seramai 41 orang guru.2009

Sejarah
-------

Sekolah Menengah Kebangsaan Sama Gagah (SMKSG) dinamakan sempena lokasinya di kawasan Kampung Sama Gagah. Pekan Permatang Pauh ialah pekan yang terhampir dengan jaraknya kira-kira 1 kilometer. Sekolah ini mula dibuka pada 9 Januari 1995. Pembinaan sekolah ini bertujuan untuk menampung dan menyediakan prasarana pendidikan kepada penduduk setempat yang mempunyai kepadatan penduduk yang tinggi.

SMKSG terbina di atas tanah seluas 9.18 hektar, di Mukim 2 Kampung Sama Gagah, Permatang Pauh, Sekolah ini dikategorikan sebagai kawasan luar bandar, SMK Sama Gagah merupakan sekolah jenis harian biasa gred A dan hanya melibatkan sesi persekolahan pagi sahaja.

SMKSG merupakan salah sebuah sekolah harian biasa di negeri ini. Namun begitu terdapat Kelas Aliran Bahasa Arab (KAA) yang ditawarkan di sekolah ini. Kelas KAA hanya melibatkan tahap menengah rendah iaitu kelas Tingkatan Satu, Dua dan Tiga sahaja.

Alamat
------

Sekolah Menengah Kebangsaan Sama Gagah
Permatang Pauh,
13500, Bukit Mertajam
Pulau Pinang, Malaysia
Telefon = 6043972214
Fax = 6043972214

Barisan Pentadbiran SMK Sama Gagah (SagaTS25)
---------------------------------------------

* Pengetua :

Puan Nor'aini Binti Abdullah

* Penolong Kanan Pentabiran :

Encik Md Puad Bin Ibrahim

* Penolong Kanan Hal Ehwal Murid :

Datin Santanina binti Salleh

* Penolong Kanan Kokurikulum :

Encik Mohd Azam Bin A. Aziz

* Penolong Kanan Pendidikan Khas :

Puan Asma'Laili Binti Ab Ghani

  

* Guru Kanan Bahasa :

Encik Rosidan bin Osman 

* Guru Kanan Sains Dan Matematik :

Puan Siti Hazwani Nor binti Zakaria

* Guru Kanan Kemanusiaan :

Puan Kamaliah Binti Sururi

* Guru Kanan Teknik Dan Vokasional :

Puan Nur Azida binti Othman

Senarai Pengetua
----------------

* Encik Darus bin Omar

(Disember 1996 - Mei 1997)

* Encik Ismail bin Darus

(Jun 1997 - Januari 1998)

* Puan Rohani binti Haji Ishak

(Januari 1998 - Ogos 1998)

* Tuan Haji Othman binti Mohamad

(Ogos 1998 - Disember 2003)

* Puan Sopiah binti Ebau

(Mac 2004 - Mac 2007)

* Encik Abdul Rashid bin Saad

(Mac 2007 - Mei 2009)

* Tuan Haji Shuib bin Zainordin

(Mei 2009 - Oktober 2010)

* Tuan Syed Baharom bin Syed Hussin

(Oktober 2010 - Jun 2011)

* Puan Hajah Rohaya binti Shaari

(Julai 2011 - Januari 2014)

* Puan Hajah Rahmah binti Mat Saman

(Mac 2014 - Mei 2016)

* Encik Shamsudin bin Husesien

(Mei 2016 - Ogos 2020)

* Puan Ma'wan Rashidah binti Mohamed Ismail

(September 2020 - Februari 2024)

* Puan Nor'aini Binti Abdullah

(Mac 2024 - Kini)

Unit Pentadbiran Dan Kurikulum
------------------------------

Unit HEM
--------

Unit Kokurikulum
----------------

Pautan luar
-----------

*
**Dewi Mafdet** merupakan dewi kucing yang dikaitkan dengan kultus suria.

Pada awal mitos Mesir dalam ugama Mesir Kuno, **Mafdet** (juga dieja **Maftet**) merupakan dewi yang melindungi dari ular dan kala jenking dan sering-kali dilambangkan melalui sejenis kucing atau mongoose. Dia diwakili dalam Pantheon Mesir seawal Dinasti Pertama Mesir. Mafdet merupakan pendewaan keadilan perundangan, atau kemungkinannya hukuman bunuh. Ia turut dikaitkan dengan perlindungan kamar raja dan tempat suci yang lain, dan dengan perlindungan terhadap haiwan bisa, yang dilihat sebagai pencabulan terhadap Dewa Ma'at.

Rujukan
-------

* Encyclopedia of Goddesses and Heroines By PATRICIA MONAGHAN
* Encyclopedia of Ancient Egypt, Revised Edition, 2002, 1991 Margaret R. Bunson, Facts On File, ISBN 0-8160-4563-1 (kulit keras)

1. ↑  Wilkinson, Richard H. The Complete Gods and Goddesses of Ancient Egypt. p. 196. Thames & Hudson. 2003. ISBN 0-500-05120-8
2. ↑  Wilkinson, Toby A. H. *Early Dynastic Egypt.* p. 251. Routledge, 1999. ISBN 0-203-20421-2

Pautan luar
-----------

Templat:Ancient Egyptian religion footer
**Cina Buta** ialah sebuah siri drama televisyen Malaysia 2022 arahan Shahrulezad Mohameddin dibintangi oleh Nad Zainal, Ungku Ismail Aziz, dan Aliff Aziz. Siri drama ini memulakan tayangan perdana di Slot MegaDrama, Astro Ria bermula 19 Disember 2022 menggantikan Dia Yang Ku Jadikan Suami.

Sinopsis
--------

Sharnaz dan Mia Sara merupakan pasangan suami isteri berusia dalam lingkungan 30-an yang telah berkahwin selama lima tahun. Mereka sering bergaduh dan pernah bercerai dua kali tetapi kerana cinta, mereka berdua berbaik semula. Suatu hari, Sharnaz menceraikan Mia Sara sekali lagi kerana marah namun pada kali ini mereka tidak dapat berdamai semula kerana ini merupakan perceraian mereka buat kali yang ketiga.

Selepas bercerai, Sharnaz mula sedar bahawa dia sangat menyayangi Mia Sara dan sangat cemburu apabila Mia Sara mula menjalinkan hubungan sulit dengan lelaki lain. Oleh kerana terdesak, Sharnaz bercadang untuk mendapatkan semula Mia Sara menerusi ‘Cina Buta’. Mia Sara menolak sekeras-kerasnya rancangan Sharnaz yang jelas mempermainkan agama. 

Mia Sara kemudiannya bertemu dengan Aliff dan mengambil keputusan untuk mengahwininya untuk melupakan Sharnaz tanpa mengetahui yang sebenarnya dia adalah 'Cina Buta' yang telah diupah oleh Sharnaz untuk berkahwin dan menceraikan Mia Sara supaya dia dapat memilikinya kembali tetapi dalam masa yang sama, Aliff telah jatuh cinta dengan Mia Sara. Adakah dia sanggup mengembalikan Mia Sara kepada Sharnaz?

Pelakon
-------

* Nad Zainal sebagai Mia Sara
* Ungku Ismail Aziz sebagai Sharnaz
* Aliff Aziz sebagai Aliff Shukri
* Puteri Aishah sebagai Habibah
* Norreen Iman sebagai Norreen
* Anas Ridzuan sebagai Ajis
* Aman Aziz sebagai Umar
* Didie Alias sebagai Puan Sri
* Azhan Rani sebagai Tan Sri
* Shamsul Ghau Ghau sebagai Ustaz Ahmad Tungkik
* Bella Astillah sebagai Bella (penampilan khas)

Rujukan
-------
Gambar kalio daging
**Kalio** adalah nama untuk rendang separuh siap, yang masih berwarna keperangan dibandingkan dengan rendang yang berwarna perang kehitaman. Kalio mempunyai tekstur yang melekit dan lembap dengan aroma karamel yang kuat, sementara rendang lebih kering, teksturnya lebih kasar, dan mengeluarkan aroma pedas yang tajam. Kalio umumnya dijual sebagai rendang di Restoran Padang di luar Sumatera Barat kerana tempoh memasaknya lebih pendek sehingga lebih praktikal dan menjimatkan untuk dihidangkan. Selain itu, rasanya tidak terlalu pedas dan dagingnya tidak dimasak sekeras rendang.

Seperti rendang, isi lauk kalio biasanya daging lembu, daging ayam, limpa, hati lembu atau jering. Hati, limpa, jering, dan kentang biasanya dimasak lebih banyak menjadi kalio kerana sering hancur ketika dikacau dan terlalu keras ketika menjadi rendang.

Rujukan
-------

* *Rencana ini diterjemahkan dari Wikipedia bahasa Indonesia*.

Pautan luar
-----------

|  |  |
| --- | --- |
| Ikon tunas | Rencana makanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |
| --- |
| Ketahui lebih lanjut tentang **Kalio** di Wikipedia: |
|  | Takrifan dari Wikikamus |
|  | Imej dan media dari Commons |
|  | Sumber pembelajaran dari Wikiversity |
|  | Berita dari Wikiberita |
|  | Petikan dari Wikipetikan |
|  | Teks sumber dari Wikisumber |
|  | Buku teks dari Wikibuku |
Filem **Pendekar Sakti** merupakan sebuah filem Melayu yang diterbitkan di Malaysia. Filem Pendekar Sakti merupakan sebuah filem Melayu yang diterbitkan di 1972. Filem Pendekar Sakti diterbitkan dalam bentuk filem hitam putih tanpa warna.

Pengarah
--------

Filem ini diarahkan oleh S. Kadarisman. Filem Pendekar Sakti mula ditayangkan pada 1972 di pawagam seluruh negara.

Ringkasan
---------

Mengisahkan 3 orang pendekar amatur (anak kepada Mahaguru Buana) yang berguru dengan Mahaguru Buana (Tamam Idris).
3 pendekar tersebut ialah Sakti (Hussein Abu Hassan), Dadah (Latiff Borgiba) dan Dalang (Tony Azman). Dadah telah mengembara dan menuntut ilmu dengan Mahaguru yang lain. Dalang pula gilakan kuasa dan kekayaan sehingga sanggup untuk membunuh Mahaguru Buana. Manakala Sakti pula pergi mengembara selama 40 hari untuk mencari ayah saudaranya (adik Buana) tetapi pada hari kepulangannya, Mahaguru Buana telah meninggal dunia dan kematian mahaguru telah di fitnah oleh Dalang dengan mengatakan Dadah yang membunuh Mahaguru Buana kerana ilmu nya lebih tinggi selepas menuntut ilmu dengan mahaguru yang lain. Sakti ingin menuntut bela di atas kematian ayahnya, dia berhenti berehat di sebuah warung untuk makan dan minum. Pergerakkannya pula telah diekori oleh Dalang lalu memasukkan sedikit racun ke dalam minuman Sakti. Sakti yang dalam kesakitan bergegas mencari ayah saudaranya untuk merawatnya dan dalam masa yang sama dia menuntut ilmu persilatan bagi memantapkan kemahirannya. Manakala Dalang pula telah menjadi ketua perompak dan pemungut cukai haram. Dadah pula menjadi orang kanan Mahaguru yang jahat (lakonan Dali Siliwangi). Disebabkan 2 orang saudaranya telah menjadi pengkhianat, Sakti bertekad menghabiskan riwayat mereka semua bersama-sama kuncu-kuncunya. Di kesudahan cerita ini, Dadah, Dalang dan kuncu-kuncunya telah mati di tangan Sakti dan ayah saudaranya juga seorang mahaguru yang merupakan adik kepada Buana.

Pelakon
-------

* Hussein Abu Hassan sebagai Sakti
* Tamam Idris sebagai Buana dan adiknya
* Latiff Borgiba sebagai Dadah
* Tony Azman sebagai Dalang
* Dali Siliwangi sebagai Orang Kanan Mahaguru
* Idris Hashim sebagai Datuk Bendahara
* Osman Botak

Lagu
----

Tiada lagu runut bunyi untuk filem ini.

Pautan luar
-----------

* *Pendekar Sakti* / 1972 - Filem Malaysia